Diari Oficial de la Generalitat Valenciana


Sumari del DOGV 6955, del 31-01-2013 (2013/92)

Notificació de la sentència dictada en el procediment de mesures en relació amb els fills número 70/2011.
---------------------------------------------------------------------------------------------------------

### Dades del document

Número de DOGV
:   6955

Data del DOGV
:   31-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/92


Organisme emissor
:   Jutjat de Violencia Sobre la Dona Número 2 de València

Tipus de document
:   Edicte

Notificació de la sentència dictada en el procediment de mesures en relació amb els fills número 70/2011. [2013/92]  
Juí de mesures en relació amb els fills 000070/2011   
Part demandant: Emeteria Malta Caysiri.   
Part demandada: Henry Simon Guzmán Rojas.   
Sobre: guarda, custòdia o aliments de fills menors no matrimonials no consensuats.   
En el juí a què es fa referència més amunt s'ha dictat la sentència en data 3 de desembre de 2012, l'encapçalament i la dispositiva de la qual és el següent:  
«Sentència número 45/2012  
València, 3 de desembre de 2012  
Carmen Grau Sánchez, magistrat jutgessa del Jutjat de Violència Sobre la Dona número 2 de València, ha conegut estes actuacions sobre guarda i custòdia i aliments de fill menor 70/2011, promogudes per Emeteria Malta Caysiri, representada pel procurador dels tribunals Francisco Javier Blasco Mateu contra Henry Simón Guzmán Rojas, declarat en rebel·lia, i en les quals ha sigut part el Ministeri Fiscal.   
Antecedents de fet   
Primer. El procurador dels tribunals Francisco Javier Blasco Mateu, en nom i representació d'Emeteria Malta Caysiri, va formular demanda per a l'adopció de mesures relatives a la guarda i custòdia i aliments de fill menor contra Henry Simón Guzmán Rojas, i va sol·licitar que es dictara sentència de conformitat amb la pètita de la seua demanda.   
Segon. Admesa a tràmit la demanda, es va citar la part demandada, qui va deixar transcórrer el termini legalment establit sense personar-s'hi ni contestar a la demanda, per la qual cosa va ser declarada en rebel·lia. El ministeri fiscal va contestar a la demanda per mitjà d'un escrit que consta unit a les actuacions.   
Tercer. Convocades les parts a juí verbal, es va ratificar la part actora en l'escrit de demanda. Es va rebre el pleit a prova, proposat per les parts, i es va practicar la declaració pertinent, després de la qual cosa, van quedar les actuacions pendents de dictar la sentència corresponent.   
Quart. Que en la tramitació d'este procediment, s'han observat les formalitats i prescripcions legals.   
Fonaments de dret   
Primer. De conformitat amb el que establixen els articles 91 i següents del Codi Civil, atenent a l'interés i benestar de la filla menor d'edat i atés que esta conviu amb, SA, mare des que es va produir la separació de fet dels progenitors, procedix atribuir a la mare la guarda i custòdia, i no és procedent fer pronunciament a favor del fill menor atés que residix a Bolívia en companyia de la iaia paterna amb la connivència de la parts.  
Atenent a les manifestacions de la demandant en juí sobre que el demandat no ha mantingut contacte amb la seua filla des del mes d'abril de 2011 i atesa la seua incompareixença en el procediment, no és procedent establir visites entre el pare i la menor.   
Segon. Establix l'article 158.3r que el jutge d'ofici o a instàncies del propi fill, de qualsevol parent o del Ministeri Fiscal podrà acordar la mesura de prohibició d'eixida del territori nacional del fill menor, excepte autorització judicial prèvia.  
Entenent ajustada a dret la petició de la part demandant procedix acordar la prohibició d'eixida de la menor del territori nacional excepte amb l'acord previ d'ambdós progenitors o si no n'hi ha autorització judicial.   
Tercer. A l'hora de quantificar la pensió d'aliments, ha d'atendre's per un costat a les necessitats que han de cobrir-se, d'acord amb l'article 39.3r de la Constitució, i 154.1r i 142 del Codi Civil, i d'un altre, al cabal o mitjans de qui els dóna, d'acord amb l'article 146 del mateix cos legal.   
La demandant manifesta, en la vista de mesures provisionals, que únicament treballa dos hores a la setmana netejant.   
Consultada en la base del Jutjat la situació laboral del demandat, el mateix figura donat d'alta en el mercat laboral, i l'actora manifesta en el juí que el demandat complix amb l'abonament de la pensió d'aliments que li va ser imposada en fase de mesures provisionals.   
Respecte a les necessitats de la filla, són les pròpies d'una xiqueta de 2 anys i 9 mesos que acudix a una guarderia.   
Per tant, procedix fixar una pensió d'aliments de 250 euros al mes a favor de la filla menor d'edat. Els gastos extraordinaris de la menor s'abonaran per ambdós progenitors per parts iguals.   
Respecte al fill menor d'edat, constituïx el fet no controvertit que este residix a Bolívia sota l'atenció de la iaia paterna, el pare haurà de seguir abonant la suma de 100 euros al mes per al seu suport.   
  
Quart. No s'aprecien mèrits suficients per a establir una especial condemna en les costes d'este procediment, tenint en consideració l'estimació de la pretensió principal de divorci plantejada per ambdós cònjuges, així com l'objecte d'este procediment.   
Vistos els preceptes legals i la resta de general i pertinent aplicació.   
Dispositiva  
Que estime la demanda presentada pel procurador dels tribunals Francisco Javier Blasco Mateu, i acorde l'adopció de les següents mesures.   
1. S'atribuïx a la mare Emeteria Malta Caysiri, la guarda i custòdia de la filla comuna menor d'edat, J. G. M., i la pàtria potestat serà compartida per ambdós progenitors.  
2. No pertoca fixar règim de visites entre el pare i la filla menor.   
  
3. Acordar la prohibició d'eixida del territori nacional, prohibició extensible al territori Schengen, de la menor J. G. M, excepte amb autorització judicial.   
Per al compliment de l'esmentada mesura, expediu un ofici a la direcció general de la policia i la guàrdia civil (c/ Julián González Segador, Madrid. Fax: 585 950 611).   
4. Henry Simón Guzmán Rojas contribuirà, com a prestació per aliments per a la seua filla menor, en la suma de 250 euros mensuals, suma a abonar per mesos anticipats i dins dels cinc primers dies de cada mes, en el compte que a este efecte designe la mare, suma pecuniària que serà anualment actualitzada segons la variació que experimente l'índex de preus al consum.   
Els gastos extraordinaris de la menor s'abonaran per ambdós progenitors per parts iguals.  
Henry Simon Guzmán Rojas contribuirà, com a prestació per aliments per al seu fill menor, en la suma de 100 euros mensuals que farà arribar a Bolívia a la iaia paterna.  
Tot això sense fer declaració sobre costes processals.   
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent, i es durà una testimoniança d'esta a les actuacions originals, i serà notificada a les parts, amb l'advertiment que contra esta sentència poden preparar en este Jutjat un recurs d'apel·lació, dins dels cinc dies següents de la notificació. Que pronuncie, mane i firme.»  
  
El recurs no s'admetrà si en interposar-lo la part no acredita haver consignat en l'entitat Banesto i en el compte de depòsits i consignacions obert a nom d'este Jutjat (91774913/33/006508), amb referència a este procediment, la quantitat de cinquanta (50) euros en concepte de depòsit per a recórrer, d'acord amb la disposició addicional 15a de la Llei Orgànica del Poder Judicial (introduïda per LO 1/2009, de 3 de novembre) llevat que tinga reconegut el dret d'assistència jurídica gratuïta.   
  
Atés que es desconeix el domicili o residència actuals de la part demandada, per diligència de data 18 de desembre de 2012, de conformitat amb el que disposen els articles 156.4 i 164 de la Llei d'Enjudiciament Civil, s'ha ordenat la publicació d'este edicte en el tauler d'anuncis del jutjat i en el Diari Oficial de la Comunitat Valenciana per a dur a efecte la diligència de notificació de la sentència.  
  
  
València, 18 de desembre de 2012.- La secretària judicial: Asunción Beneyto Torres.